કોર્પોરેશનનો ઇન્ટરસેપ્ટર લાઇન પ્રોજેકટની નિષ્ફળતા તેમજ નરોડાથી ઓઢવ, નિકોલ, થઇને પિરાણા પાસે નદીમાં દરરોજ ઠલવાતા ટેક્સટાઇલ ઇન્ડસ્ટ્રીઝના દશ કરોડ લીટર અને વટવા, ઓઢવ, નરોડા ઇન્ડસ્ટ્રીયની મેગા પાઇનલાઇનના દરરોજના પાંચ કરોડ લીટર દુષિત પાણીના કારણે સાબરમતી નદી મેલી થતી જ જાય છે. મેગાપાઇપ લાઇનમાં ડ્રેનેજ લાઇનના ગેરકાયદે જોડાણોની ભરમાર છે. આ બાબતથી કોર્પોરેશન અને જીપીસીબીને જાણ હોવા છતાં નદીને પ્રદૂષિત થતી અટકાવવા સત્તાવાળાઓ કોઇ અસરકારક પગલાં લેતા નથી. હાંસોલ બ્રિજ પાસેની મધર ડેરીનું પણ દૂષિત પાણીને તંત્ર નદીમાં ઠલવાતા રોકી શક્યું નથી. આમ બધી રીતે નદીમાં દરરોજ ૧ર.પ૦ લાખ લીટર દુષિત પાણી ઠલવાઇ રહ્યું છે.